Document ID: 31999R1907

ΚΑΝΟΝΙΣΜΟΣ (ΕΚ) αριθ. 1907/1999 ΤΗΣ ΕΠΙΤΡΟΠΗΣ
της 3ης Σεπτεμβρίου 1999
για την τροποποίηση του κανονισμού (ΕΚ) αριθ. 1755/1999 για την πώληση, με τιμή που καθορίζεται εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση της αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1633/98(2), και ιδίως το άρθρο 7 παράγραφος 3,
Εκτιμώντας:
(1) ότι ο κανονισμός (ΕΚ) αριθ. 1755/1999 της Επιτροπής(3), προβλέπει την πώληση αποθεμάτων παρέμβασης που βρίσκονται στην κατοχή ορισμένων οργανισμών παρέμβασης· ότι οι ποσότητες που αναφέρονται σ' αυτόν τον κανονισμό θα πρέπει να τροποποιηθούν ώστε να ληφθούν υπόψη τα ήδη πωληθέντα αποθέματα·
(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1755/1999 τροποποιείται ως εξής:
1. Στο άρθρο 1:
α) η τρίτη περίπτωση διαγράφεται·
β) η τέταρτη περίπτωση αντικαθίσταται από το ακόλουθο κείμενο:
"- περίπου 5000 τόνοι βοείου κρέατος με κόκαλα που κατέχονται από το γαλλικό οργανισμό παρέμβασης,"
γ) η πέμπτη περίπτωση αντικαθίσταται από το ακόλουθο κείμενο:
"- περίπου 2600 τόνοι βοείου κρέατος με κόκαλα που κατέχονται από τον ισπανικό οργανισμό παρέμβασης,"
δ) η έκτη περίπτωση αντικαθίσταται από το ακόλουθο κείμενο:
"- περίπου 3500 τόνοι βοείων κρεάτων χωρίς κόκαλα που κατέχονται από τον ιρλανδικό οργανισμό παρέμβασης,".
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Σεπτεμβρίου 1999.

Labels: 3
2
17
18